‘Dinner করে রওনা হতে ১১ টা বেজে গেল । খুব ইচ্ছে করছিল চিত্রাকে সুখবরটা দিই – কিন্তু surprise দেবার মজাটাই আলাদা । গাড়িটা বেশ জোরে চালাচ্ছিলেন শ্রীনিবাস স্যার । কিন্তু কৃষ্ণাগিরি আসার আগেই control হারিয়ে ধাক্কা মারলেন রাস্তার পাশের একটা গাছের সাথে । মাথায় চোট লেগেছিল – অন্ধকার হয়ে গিয়েছিল কিছুক্ষণের জন্য । জ্ঞান ফিরতেই দেখি শ্রীনিবাস স্যার গাড়ি স্টার্ট করার চেষ্টা করছেন । উনার মাথায়ও চোট লেগেছে । উনি জানালেন গাড়ি স্টার্ট হচ্ছে না । উনি আমাকে বেরিয়ে যেতে বললেন । রাস্তায় কোনো গাড়িতে লিফট নিয়ে Bangalore পৌঁছে যেতে । আমি রাজী ছিলাম না । উনি জোর করেই আমাকে পাঠিয়ে দিলেন । বেরিয়ে পড়লাম । কয়েকটা গাড়ির জন্য বৃথা চেষ্টা করে হাঁটতে শুরু করলাম যদি অন্য কিছুর ব্যবস্থা করা যায় ।’